เหมืองเกลือบอคญา

เหมืองเกลือบอคญา (โปแลนด์: Kopalnia soli Bochnia) ที่บอคญา ประเทศโปแลนด์ เป็นหนึ่งในเหมืองเกลือที่เก่าแก่ที่สุดในโลก และเป็นบริษัทการค้าที่เก่าแก่ที่สุดในโปแลนด์ เหมืองเกลือบอคญาก่อตั้งขึ้นใน ค.ศ. 1248 หลังจากมีการค้นพบเกลือที่นั่นในคริสต์ศตวรรษที่ 12 ถึง 13 และกลายเป็นส่วนหนึ่งของบริษัทเหมืองแร่หลวงŻupy krakowskie (โรงงานเกลือกรากุฟ) ใน ค.ศ. 1990 เหมืองหยุดการผลิตเกลือ แต่ยังคงเป็นสถานที่ท่องเที่ยว เหมืองแห่งนี้อยู่ในรายชื่อมรดกโลกของยูเนสโก ใน ค.ศ. 1981 เหมืองเกลือบอคญาได้รับการประกาศให้เป็นอนุสรณ์สถานทางประวัติศาสตร์ เป็นหนึ่งในอนุสรณ์สถานทางประวัติศาสตร์แห่งชาติอย่างเป็นทางการของโปแลนด์ (Pomnik historii) ตามที่กำหนดเมื่อวันที่ 6 ตุลาคม ค.ศ. 2000 และอยู่ภายใต้การดูแลของคณะกรรมการมรดกแห่งชาติของโปแลนด์ โบสถ์น้อยในเหมืองมีรางรถไฟวิ่งผ่าน ประวัติ ปล่องเหมืองมีความยาว 4.5 กิโลเมตร (2.8 ไมล์) ลึกจากผิวดินประมาณ 330–468 เมตร (1,083–1,535 ฟุต) โดยมีทั้งหมด 16 ระดับ ใน ค.ศ. 2013 เหมืองแห่งนี้ได้รับการขึ้นทะเบียนเป็นแหล่งมรดกโลกขององค์การยูเนสโก โดยเป็นส่วนขยายการขึ้นทะเบียนเหมืองเกลือวีแยลิตชกา (Wieliczka Salt Mine) ที่ได้รับการขึ้นทะเบียนใน ค.ศ. 1978 อ้างอิง